**People You Know** (בעברית: **אנשים שאת\ה מכיר\ה**) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare. השיר יצא לאור ב-10 בינואר 2020, על ידי חברת התקליטים אינטרסקופ רקורדס, ביחד עם שאר שירי האלבום.

השיר הגיע למקום ה-143 במצעד השירים של פורטוגל.

רקע וכתיבה
----------

השיר נכתב על ידי סלינה גומז, ג'ייסון אביגן, אלכס הופ, סטף ג'ונאס, בילבורד וליל ארון והופק על ידי אלכס הופ, בילבורד ואביגן. השיר הוא שיר בסגנון הפופ שמושפע מסגנונות מוזיקליים שונים נוספים, בדומה לשאר שירי האלבום. מבחינת מוזיקלית, השיר נכתב במפתח של A♭-מינור, תוך שהמפעם שלו הוא 150.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

משמעות
------

השיר ברובו, מדבר על מערכת יחסים שהסתיימה ועל כך שגומז חשה שהיא בזבזה את זמנה על אותו האחד שהיא "הכירה" והייתה עמו ועל העובדה שעכשיו הוא מישהו "שמישהו אחר מכיר במקומה", כביכול. בתחילת השיר, משתמשת גומז במטפורה בכך שהיא אומרת שהבחור איתו היא הייתה, "נכנס אליה כמו מים וכשעזב, הותיר את הרגשות שלה יבשים".

בקדם-הפזמון מתחילה גומז לשיר "כל כך הרבה לילות מבוזבזים איתך", תוך שהיא מתחרטת על הרגעים שהיא בילתה עם בן זוגה לשעבר ועל הלילות שהייתה עמו. בנוסף, היא מייחלת לכך שהייתה לה האפשרות להחזיר את הזמן שבזבזה עליו. בפזמון של השיר, היא מבצעת משחק מילים ואומרת "פעם היינו קרובים, אבל אנשים יכולים להפוך מאנשים שאתה מכיר לאנשים שאתה לא מכיר; והכי כואב זה שאנשים יכולים להפוך מאנשים שאתה מכיר לאנשים שאתה לא מכיר".

בהמשך השיר, היא מדברת על הצד החיובי שהיה במערכת היחסים שלהם, תוך שהיא אומרת "כשהיה לנו טוב, זה היה להיות כמו באש; עכשיו אני נושמת אפר ואבק". היא מסיימת את השיר בכך שהיא שרה את קדם-הפזמון והפזמון שוב, תוך שהשורה האחרונה שהיא שרה היא "מאנשים שאתה מכיר לאנשים שאתה לא מכיר".

ביקורת
------

כלפי השיר הופנו שבחים וביקורות מעורבות מטעם מבקרי המוזיקה. קווין מורלנד מפיצ'פורק כתב כי "בשיר, סלינה גומז נמנעת מלהתעמת עם תחושת החרטה שנותרה אצלה לאחר פרידה ממישהו, תוך שהיא עושה זאת באמצעות קולות של מקהלה". במגזין *Slant* הופנתה כלפי השיר ביקורת מעורבת, בטענה שגומז מנסה להציג באמצעותו אותנטיות, אך מחמיצה זאת בגלל "שימוש באוטו-טיון וכמה דברים נוספים". ב-NME נכתב כי "השיר נעים להאזנה, אך לא בולט במיוחד ביחס לשאר שירי האלבום". באתר *Scmp* הופנתה כלפי השיר ביקורת חיובית, בה תואר כשיר מסוגת הסינת'פופ.

ב-*Consequence of Sound* הופנתה כלפי השיר ביקורת חיובית מאוד, תוך שהוא כונה "שיר חיוני שעל כל אחד לשמוע". כמו כן, נכתב שם כי "השיר כולל בתוכו שימוש נכון בקולות של מקהלה". סמי בועז מ-*North by Northwestern* אמר כי "העריכה הקולית בשיר מעט מעיקה, אבל המסר שלו הופך את זה לנסבל עבורי". בהרווארד קרימסון סקרו את השיר ביחד עם "Look at Her Now". כלפי "Look at Her Now" הופנתה ביקורת שלילית, תוך שעל "People You Know" נאמר "למרבה המזל, בשונה מהשיר "Look at Her Now", בשיר הזה יש משמעות למילים, אך היות שגומז חוזרת על המילה "People", היא מאבדת ממשמעותה".

עלי ח'ראג' ממגזין הבילבורד סקר את השיר באופן מקיף, תוך שכתב עליו כי "סינתוזים מימיים וגיטרות מהדהדות מעניקים לשיר הזה מרקם יפה, והקצב דמוי החריזה של הפזמון הוא יצירה מהממת, אך למרבה הצער, זה אחד מהשירים היחידים באלבום שניתן להגדירו כבסיסי". הוא הוסיף ואמר כי "מבחינה לירית, פשטות השורות "היינו קרובים, אבל אנשים יכולים ללכת / מאנשים שאתה מכיר לאנשים שאינך מכיר", הופכות את השיר ליותר עמוק ומדגישות באיזו קלות האנשים שהקפת את עצמך בהם יכולים להשאיר אותך הרוס וכאוב".

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  פורטוגל | מצעד הסינגלים הפורטוגזי | 143 |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בינואר 2020 | סטרימינג • הורדה דיגיטלית | אינטרסקופ |  |

קישורים חיצוניים
----------------

* סרטון השיר "People You Know" באתר יוטיוב

הערות שוליים
------------

1. ↑  סלינה גומז, ג'ייסון אביגן, אלכס הופ, סטף ג'ונאס, בילבורד, ליל ארון
2. 1 2 3 4  *People You Know*, 2020-01-10, נבדק ב-2020-06-03
3. 1 2  Selena Gomez, Spotify
4. ↑  portuguesecharts.com - Discography Selena Gomez, portuguesecharts.com
5. 1 2 3 4 5 6 7 8 9  *Selena Gomez – People You Know* (באנגלית), נבדק ב-2020-06-03
6. ↑  Rare (Target Exclusive) by Selena Gomez, Genius (באנגלית)
7. ↑  Key & BPM for People You Know by Selena Gomez | Tunebat, tunebat.com
8. ↑  Selena Gomez: Rare, Pitchfork (באנגלית)
9. ↑  Sophia Ordaz, Review: Selena Gomez’s Rare Is Spotty in Its Attempts at Authenticity (באנגלית)
10. ↑  Selena Gomez – 'Rare', NME Music News, Reviews, Videos, Galleries, Tickets and Blogs | NME.COM, ‏2020-01-10 (באנגלית)
11. ↑  Selena Gomez 'Rare' album review: A celebration of self and melody, Young Post
12. 1 2  Album Review: Selena Gomez Dances Through Familiar Territory on Rare, Consequence of Sound, ‏2020-01-13 (באנגלית)
13. ↑  Sammi Boas, Selena Gomez – "Rare" Review, North by Northwestern, ‏2020-01-24 (באנגלית)(הקישור אינו פעיל)
14. 1 2  Selena Gomez’s ‘Rare’ Is Almost, But Not Quite, Satisfying | Arts | The Harvard Crimson, www.thecrimson.com
15. 1 2  Selena Gomez's 'Rare': Every Song Ranked, Billboard, ‏2020-01-10

| סלינה גומז |
| --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות |
| אלבומי אולפן | *Stars Dance* • *Revival* • *Rare* |
| אלבומי אוסף | *For You* |
| מיני-אלבומים | *Another Cinderella Story EP* • *Selena × Votes* • *Revelación* |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |
| סינגלים שיווקיים | "Shake It Up" • "Me & the Rhythm" • "Feel Me" |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |
| סיבובי הופעות | Stars Dance Tour • Revival Tour |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • *Selena + Chef* •‏ *Selena Gomez: My Mind & Me* |